Държавен вестник, бр. 17, 2013 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  17
ПРЕХОДНИ И ЗАКЛЮЧИТЕЛНИ
 РАЗПОРЕДБИ
§ 113. (1) При произвеждане на изборите за 
членове на Европейския парламент от Република 
България през 2014 г. се създава възможност за 
електронно гласуване по интернет чрез интернет 
терминали.
(2) Гласуването по ал. 1 се произвежда в до 
20 избирателни секции. Избирателните секции 
за гласуването се определят от Централната 
избирателна комисия чрез жребий по приета 
от комисията методика не по-късно от 5 дни 
от датата на насрочване на изборите. Избира­
телите, които участват в гласуването, трябва да 
отговарят на условията по чл. 3, ал. 2 или 3 и да 
имат постоянен адрес или адрес на пребиваване 
на територията на съответната секция. 
(3) Централната избирателна комисия полу­
чава данни за избирателите по ал. 2, изречение 
трето от Главна дирекция „Гражданска регис­
трация и административно обслужване“ към 
Министерството на регионалното развитие и 
благоустройството и уведомява писмено изби­
рателите за предоставената им възможност да 
гласуват не по-късно от 10 дни от датата на 
насрочване на изборите.
(4) Избирателите, които искат да гласуват по 
интернет, подават заявление чрез електронния 
сайт по ал. 16. Избирател, който е заявил, че 
ще гласува по интернет, не може да гласува с 
хартиена бюлетина, освен в случаите по ал. 25 
и 29.
(5) Гласуването по интернет е равностойно 
и се произвежда съвместно с гласуването с хар­
тиени бюлетини въз основа на всеобщо, равно 
и пряко избирателно право с тайно гласуване.
(6) За гласуването по интернет са задължи­
телни общите изисквания, които се отнасят до 
гласуването с хартиени бюлетини.
(7) Органите, които осъществяват организа­
ционно-техническата подготовка на изборите, 
включително администрацията на Централната 
избирателна комисия, провеждат разяснител­
на кампания по електронното гласуване чрез 
доставчиците на медийни услуги, както и чрез 
сайтовете на електронното правителство.
(8) Гласуването по интернет и обработването 
на данните от него се произвеждат, следят и 
контролират от Централната избирателна ко­
мисия и органа по ал. 13.
(9) Разходите за подготовката и осъщест­
вяването на гласуването по интернет и за об­
работването на резултатите от него са част от 
разходите за произвеждане на изборите и са за 
сметка на държавния бюджет.
(10) Резултатите от гласуването по интернет 
се отразяват по райони, съвпадащи с много­
мандатните изборни райони при изборите за 
народни представители. 
(11) Гласът на всеки избирател, подаден по 
интернет, се отчита в района по постоянния му 
адрес или по адреса на пребиваване в Република 
България.
(12) Централната избирателна комисия издава 
и обнародва в „Държавен вестник“ методически 
указания за гласуването по интернет не по-късно 
от 55 дни преди изборния ден. Указанията се 
публикуват на интернет страницата на комисията 
и на сайта по ал. 16. 
(13) Към Министерския съвет се създава спе­
циализиран орган за техническо осигуряване и 
технически контрол на гласуването по интернет 
не по-късно от три дни от датата на насрочване 
на изборите. При изпълнение на своите функции 
членовете на органа са длъжностни лица по 
смисъла на Наказателния кодекс.
(14) Гласуването по интернет се осъществява 
с помощта на електронни средства за комуни­
кация и обработка на информация, включени в 
специална техническа система. Разработването 
на системата е в рамките на системата за обра­
ботка на резултатите от изборите. Централната 
избирателна комисия формулира допълнителни 
изисквания към апаратната и програмна част на 
системата. Системата се проектира, осъществява 
и поддържа по начин, който:
1. осигурява лесен и разбираем достъп до 
механизмите и начините за гласуване; 
2. предлага на избирателите инструкции за 
действията при гласуването;
3. осигурява служебна връзка с регистъра за 
гласуване по интернет;
4. гарантира, че само лицата, които отгова­
рят на условията по ал. 2, изречение трето и 
са надлежно регистрирани, могат да гласуват;
5. гарантира, че гласуващите избиратели няма 
да имат допълнителни разходи извън обичайните 
разходи за комуникация по интернет;
6. осигурява надеждна и бърза идентификация 
на самоличността на избирателите;
7. осигурява еднаква по обем и качество ин­
формация за всеки от участващите в изборите 
политически субект;
8. гарантира тайната на гласуването и съответ­
но на свободното волеизявление на избирателите;
9. предотвратява в максимална степен купу­
ването и манипулирането на гласове, както и 
всяко друго нерегламентирано влияние върху 
изборния процес;
10. предлага в ясна и различима форма 
възможностите за гласуване за различните по­
литически субекти; 
11. осигурява възможност за лесна навига­
ция на потребителския софтуер и в частност на 
електронните бюлетини;
12. не изисква от избирателя специални 
умения извън необходимите за използване на 
интернет терминали;
13. позволява използване на стандартни 
интернет браузъри, включително на техни по-
стари версии;
14. осигурява възможност за подаване на 
гласа за не повече от 5 минути;
15. гарантира, че всеки избирател подава 
само един глас и че всеки глас се съхранява и 
преброява точно един път;